
όπως τροποποιήθηκε και συμπληρώθηκε μεταγενέστερα με το Ν.Δ. 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 1,302 στρεμμάτων στη θέση Μι- 

σολάγκαδο της Κοινότητας Σκιαδά του Νομού Αχαΐας. 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Παραλία Πολιτικών» Ν. Εύβοιας μπροστά στην 
ιδιοκτησία Δημ. Βέττα .. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Συμπλήρωση της 30960/771/12.3.90 απόφασης του Υπουργού 
Περιβάλλοντος, Χωροταξίας και Δημοσίων Έργων «Αναστολή 
χορήγησης οικοδομικών αδειών και εκτέλεσης οικοδομικών ερ¬ 
γασιών στον παραδοσιακό οικισμό Αγίου Νικήτα Λευκάδας (Ν. 

Λευκάδας)... 

Τροποποίηση σχεδίου πόλεως Τριπόλεως στο Ο.Τ. 208 ...... 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2987 (1) 

Κήρυξη ως αναδασωτέας έκτασης 1,302 στρεμμάτων στη θέση Μισο- 
λάγκαδο της Κοινότητας Σκιαδά του Νομού Αχαΐας. 

Η ΔΑΣΑΡΧΗΣ ΠΑΤΡΩΝ 
Έχοντας υπόψη: 

1. Το άρθρο 117 παρ. 3 του Συντ/τος της Χώρας. 

2. Τις διατάξεις του Ν. 3200/55 περί διοικητικής αποκέντρωσης. 


532/70. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 

β) Του άρθρου 38 παρ. 1 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. Ζα/160/26.1.84 απόφασητου Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση, 'της δασικής βλάστησης, που καταστράφηκε από παράνομη 
κατάληψη και εκχέρσωση από τον Αντώνιο Ζησ. Αλευρή κάτοικο 
Σκιαδά τη δημόσια δασική έκταση για την οποία εκδόθηκε το υπ’ αριθ. 
2929/34/11.6.90 Π.Δ.Α. των 1,302 στρεμμάτων που βρίσκεται στη 
θέση της Κοινότητας Σκιαδά και προσδιορίζεται από τα στοιχεία Α, Β, 
Γ, Δ, Α όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της απόφασης αυτής και έχει όρια: 

Ανατολικά: Με αγρό ίδιου εκχερσωτού και στο κάτω μέρος στο λαγ- 
γάδι αγρός Ιωάννη Μπαρδάκη. 

Δυτικά: Με δημόσια δασική έκταση. 

Βόρεια: Με λαγγάδι. 

Νότια: Με αγρό ίδιου εκχερσωτού. 

Η παρούσα ισχύει μετά τη δημοσίευσή της στην Κοινότητα Σκιαδά - 
Αχαΐας σύμφωνα με το άρθρο 37 του Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 12 Ιουνίου 1990 

Με εντολή Νομάρχη 
Η Δασάρχης 
ΕΥΜ. ΠΑΝΤΑΖΗ 

Αριθ. Φ.121/756 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «Παραλία Πολιτικών» Ν. Εύβοιας μπροστά στην ιδιοκτη¬ 
σία Δημ. Βέττα. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την 7.9.89 έκθεση της «Επιτροπής καθορισμού των ορίων του αι- 
γιαλού και παραλίας και θέσεων αμμοληψίας», που καθόρισε τα όρια 
του αιγιαλού και της παραλίας στην περιοχή «Παραλία Πολιτικών» 
μπροστά στην ιδιοκτησία Δημ. Βέττα και το από Μάρτη 1989 με κλί¬ 
μακα 1:500 τοπογραφικό διάγραμμα του Ιωάννη Ε. Ρούσσου μηχανι- 
κού-τοπογράφου Α.Π.Θ., που θεωρήθηκε την 16.5.1989 από τη 
Δ.Τ.Υ. της Νομαρχίας Εύβοιας και συνοδεύει την έκθεση της προαναφε- 
ρόμενης Επιτροπής. · 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/283/90/25 Απριλίου 1990 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν- 
διασμό με τις διατάξεις του από 28.6.1955 Β,Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 7.9.1989 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμοληψίας, καθώς 
και το απο Μάρτη 1989 τοπογραφικό διάγραμμα, που την συνοδεύει, 
το οποίο συντάχτηκε από τον Ιωάννη Ε. Ρούσσο, τοπογράφο-μηχανικό, 
με κλίμακα 1:500 και θεωρήθηκε την 16.5.1989 από .... της Νομαρ¬ 
χίας Εύβοιοες, επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού, στη θέση «Παραλία Πολιτικών» μπροστά 
στην ιδιοκτησία Δημητρίου Βέττα και με κίτρινη γραμμή τα όρια της 
παραλία στην ίδια θέση. 

Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευθούν στην Εφημερίδα της Κυβερνήσεως. 

Χαλκίδα, 13 Ιουνίου 1990 
Ο Νομάρχης 
ΝΙΚ. ΑΓΓΕΛΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
Για τον καθορισμό το πρώτον ή επανακαθορισμό των ορίων του αιγια- 
λού στη θέση Παραλία Πολιτικών μπροστά από την ιδιοκτησία Δη¬ 
μητρίου Βέττα. 

Στη Χαλκίδα σήμερα την 7.9.89 οι υπογραφόμενοι: 

1) Ελευθέριος Κολόμβος αναπλ/τής Οικον. Έφορος Χαλκίδας σαν 
Πρόεδρος 


2) Αναστάσιος Λαλακάς αναπλ/τής Δ/ντής Τεχν. Υπηρεσιών Ν. Εύ¬ 
βοιας σαν μέλος 

3) Χρήστος Καρβούνης αναπλ/τής Λιμενάρχης Χαλκίδας σαν μέλος 
που αποτελούμε την «Επιτροπή καθορισμού ορίων αιγιαλού\και παρα¬ 
λίας και θέσεων αμμοληψίας», η σύνθεση της οποίας έχει καθορισθεί με 
την 0.208/181/26.4.82 κοινή απόφαση Υπουργών Προεδρίας της 
Κυβέρνησης και Οικονομικών και με την αριθ. Φ.93/267/5.1.89 
απόφαση Νομάρχη Εύβοιας, που συγκλήθηκε με την αριθ. Φ.121/ 
627/89 πρόσκληση του Προέδρου της, μεταβήκαμε επί τόπου στην πε¬ 
ριοχή που προαναφέραμε την 7.9.89, αφού λάβαμε υπόψη: 

1) .Την από 1.4.89 αίτηση του Δημητρίου Βέττα δια της οποίας ζη¬ 
τείται ο καθορισμός των ορίων αιγιαλού στην παραπάνω περιοχή. 

2) Το από Μάρτη 1989 με κλίμακα 1:500 τοπογραφικό διάγραμμα 
του Μηχανικού Ιωάννη Ρούσσου σε (1) πινακίδες που ελέγχθηκε για 
την ακρίβεια της αποτύπωσης την 15.5.89 και θεωρήθηκε από την 
Τ.Υ.Ν.Ε. της Νομαρχίας Εύβοιας την 16.5.89 όπως ορίζει το άρθρ. 20 
του Ν. 719/77. 

3) Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την σχετική Δικαστηριακή και Διοικητική Νομολογία. 

4) Την από επιτόπιο μετάβαση σχηματισθείσα αντίληψη για το πλά¬ 
τος της βρεχομένης ζώνης της ξηράς και άλλα συναφή στοιχεία δηλ.: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη παλαιού αιγιαλού 
κ.λπ.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους). 

δ) Παλίρροιες και θαλάσσια ρεύματα. / 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λπ.). 

5) Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., προηγούμενοι καθορισμοί σε γειτονική περιοχή κ.λπ. καθώς 
και τα συμπεράσματα που εξήχθηκαν κατά την κρίση της Επιτροπής. 

6) Το γεγονός ότι δεν εξυπηρετούνται οι σκοποί του άρθρου 7 παρ. 1 
του Α.Ν. 2344/40.. 

7) Το γεγονός ότι τα τακτικά μέλη της επιτροπής εκωλύοντο, απο¬ 
φασίζει: 

1) Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή ΚΙ, Κ2,...., Κ8, της οποίας οι κορυφές εξασφαλίζονται από το 
κρατικό δίκτυο συντ/νων. 

β) Την οριογραμμή της παραλίας με συνεχή κίτρινη πολυγωνική 
γραμμή ΚΓ, Κ2',...., Κ8' σε απόσταση 10 μ. από αυτήν του αιγιαλού 
γιατί δεν εξυπηρετούνται οι σκοποί του άρθρ. 7 § 1 του Α.Ν. 2344/40. 
Οι κορυφές της εξασφαλίζονται από το κρατικό δίκτυο συντ/νων. 

2. Δεν διαπίστωσε ότι υπάρχει παλαιός αιγιαλός της οποίας οι κορυ¬ 
φές εξασφαλίζονται. 

3. Δεν εξαιρούνται τα κτίσματα που βρίσκονται στη ζώνη της παρα¬ 
λίας. : 

Η Επιτροπή 

ΕΛΕΥΘΕΡΙΟΣ ΚΟΛΟΜΒΟΣ 
ΑΝΑΣΤΑΣΙΟΣ ΛΟΛΑΚΑΣ 
ΧΡΗΣΤΟΣ ΚΑΡΒΟΥΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 47039/3092 (3) 

Συμπλήρωση της 30960/771/12.3.90 απόφασης του Υπουργού Πε¬ 
ριβάλλοντος, Χωροταξίας και Δημοσίων Έργων «Αναστολή χορή¬ 
γησης οικοδομικών αδειών και εκτέλεσης οικοδομικών εργασιών 
στον παραδοσιακό οικισμό Αγίου Νικήτα Λευκάδας (Ν. Λευκάδας)». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 4 του Ν. 1577/ 
1985 «Γενικός Οικοδομικός Κανονισμός» (Α' 210). 

2. Τις διατάξεις του εδ. ιδ. της παρ. 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Την από 31.5.90 εισηγητική έκθεση του τμήματος παραδοσια¬ 
κών οικισμών της Δ/νσης Πολεοδομικού Σχεδιασμού, αποφασί¬ 
ζουμε: 

1. Μετά την παράγραφο 1 της 30960/771/28.3.1990 απόφασης 
του Υπουργού Περιβάλλοντος, Χωροταξίας και Δημοσίων Έργων 
«Αναστολή χορήγησης οικοδομικών αδειών και εκτέλεσης οικοδομικών 
εργασιών στον παραδοσιακό οικισμό Αγ. Νικήτα Λευκάδας (Ν. Λευκά¬ 
δας)» προστίθεται παραγρ. 2 και η επόμενη παράγραφος 2 αριθμείται 
«3», ως εξής: 

«2. Από την παραπάνω αναστολή εξαιρούνται οι οικοδομικές εργα¬ 
σίες σε οικοδομές των οποίων έχει περατωθεί ο φέρων οργανισμός μέχρι 
τη δημοσίευση της παρούσας (23.3.1990) απόφασης». 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Ιουνίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 


Αριθ. 1573 (4) 

Τροποποίηση σχεδίου πόλεως Τριπόλεως στο Ο.Τ. 208. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1) Το Ν. Δ/γμα της 17.7.1923 περί σχεδίων πόλεων. 

2) Τις διατάξεις του κεφαλαίου II Π.Δ/γμα της 3.4.29 περί ΓΟΚ, 
όπως διατηρήθηκαν με το άρθρο 31 παρ. 3 του Ν. 1557/85. 

3) Το άρθρο 1 του Α.Ν. 314/68 όπως αντικαταστάθηκε με το Ν.Δ. 
1018/1971, περί μεταβιβάσεως αρμοδιοτήτων στους Νομάρχες. 

4) Το άρθρο 33 του Ν. 1337/83 και το σε εκτέλεση αυτού Π.Δ/γμα 
443/83, το Π.Δ/γμα 183/86 περί αρμοδιοτήτων Νομαρχών. 

5) Το άρθρο 8 του Ν. 1512/85. 

6) Το από 9.11.1955 Β.Δ/γμα περί καθορισμού των όρων και πε¬ 
ριορισμών δομήσεων των οικοπέδων της Τρίπολης. 

7) Την αριθ. 33/90 απόφαση του Δημοτικού Συμβουλίου Τρίπολης 
για τροποποίηση του σχεδίου πόλεως στα 208 Ο.Τ. 

8) Τα τοπογραφικά διαγράμματα που συνοδεύουν την απόφαση μαζί 
με τον φάκελλο όλων των απαραίτητων δικαιολογητικών. 

9) Το αριθ. 3/31.5.90 πρακτικό του Συμβουλίου ΠΕΧΩΔΕ Ν. Αρ¬ 
καδίας με το οποίο γνωμοδοτεί για την έγκριση της τροποποίησης. 

10) Το γεγονός ότι η προτεινόμενη τροποποίηση αναγνωρίζει τον 
υφιστάμενο δημοτικό δρόμο, δημιουργώντας κοινόχρηστους χώρους 
που εξυπηρετούν τις σημερινές και μελλοντικές ανάγκες της πόλης, 
αποφασίζουμε: 

Εγκρίνουμε την προτεινόμενη τροποποίηση του σχεδίου πόλεως Τρι¬ 
πόλεως στο Ο.Τ. 208 με την διχοτόμηση αυτού για την δημιουργία 
δρόμου πλάτους 10 μέτρων και κοινοχρήστου χώρου, όπως αναλυτικό¬ 
τερα φαίνεται στο χρωματισμένο τοπογραφικό διάγραμμα που συνο¬ 
δεύει την παρούσα. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως και ισχύει μετά από αυτήν. 

Τρίπολη, 18 Ιουνίου 1990 
Ο Νομάρχης 

ΓΡΗΓΟΡΗΣ ΑΠΟΣΤΟΛΑΚΟΣ 

